FINNOMENA Market Alert: Hang Seng - Nikkei 225 บวกนำตลาดหุ้นเอเชียเช้านี้ - FINNOMENA
ดัชนี Hang Seng ปรับตัวขึ้น 1.66% หนุนด้วยผลประกอบการหุ้น Xiaomi ไตรมาสที่ 4 ซึ่งรายได้เติบโต 21.4% (YoY) ดีกว่าคาดการณ์
23 มี.ค. 2565

ดัชนี Hang Seng ปรับตัวขึ้น 1.66% หนุนด้วยผลประกอบการหุ้น Xiaomi ไตรมาสที่ 4 ซึ่งรายได้เติบโต 21.4% (YoY) ดีกว่าคาดการณ์ โดยก่อนหน้านั้นบริษัทประกาศแผนการซื้อหุ้นคืนด้วยวงเงิน 1,280 ล้านดอลลาร์ ด้านหุ้นเทคโนโลยีจีนยังรับอานิสงส์จากการเปลี่ยนท่าทีด้านมาตรการควบคุมและการเพิ่มวงเงินซื้อหุ้นคืนของ Alibaba เช้านี้ Meituan ปรับตัวขึ้น 4.58% Tencent ปรับตัวขึ้น 2.68% และ Alibaba ปรับตัวขึ้น 6.62%
ด้านดัชนี Nikkei 225 ปรับตัวขึ้น 2.56% หนุนด้วยหุ้นกลุ่มส่งออกที่ปรับขึ้นเนื่องจากค่าเงินเยนอ่อนค่าเมื่อเทียบกับเงินดอลลาร์ นอกจากนี้รัฐสภายังอนุมัติงบประมาณแผ่นดินปี 2565 วงเงินกว่า 9 แสนล้านดอลลาร์ นับเป็นปริมาณที่มากที่สุดเป็นประวัติการณ์
FINNOMENA Investment Team มองว่าการเพิ่มวงเงินซื้อหุ้นคืนของบริษัทยักษ์ใหญ่และการเปลี่ยนท่าทีด้านนโยบายอย่างชัดเจนของทางการจีนเมื่อสัปดาห์ที่ผ่านมา โดยหันมาสนับสนุนการเติบโตทั้งภาคเศรษฐกิจและตลาดหุ้น ซึ่งช่วยลดแรงกดดันทั้งจากกระแสการ Delisting การควบคุมโควิด และมาตรการควบคุมหุ้นเทคโนโลยีที่ผ่านมา เราแนะนำให้นักลงทุนทยอยสะสมกองทุนหุ้นจีน All-China ที่รับอานิสงส์จากการเปลี่ยนท่าทีในครั้งนี้
ขณะที่ตลาดหุ้นญี่ปุ่นแม้จะมีความหวังต่อมาตรการกระตุ้นและมีระดับ Valuation ที่ต่ำกว่าตลาดหุ้นประเทศพัฒนา แต่ภาพเศรษฐกิจโดยรวมยังเผชิญความท้าทายจากการพึ่งพิงการนำเข้าพลังงานรวมไปถึงลักษณะเศรษฐกิจที่อ้างอิงกับการเติบโตของโลก ส่งผลให้ภาพรวมตัวเลขเศรษฐกิจในช่วงที่ผ่านมาออกมาต่ำกว่าคาด ดังนั้น FINNOMENA Investment Team แนะนำคงสัดส่วนสำหรับนักลงทุนที่มีการถือครองหุ้นญี่ปุ่นในพอร์ตการลงทุน ส่วนนักลงทุนที่ยังไม่มีการลงทุนอาจแนะนำรอติดตามความชัดเจนของมาตรการ
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: